Phil Kelso

Philip Wade Kelso (født 26. mai 1871 i Largs, død 13. februar 1935 i London) var en skotsk fotballspiller og manager.

Han ble født i Largs ved Firth of Clyde, Skottland, og var i én sesong trener for Edinburgh-laget Hibernian FC,Phil Kelso , www.hibsprogrammes.co.uk før han i 1904 tok over som manager i det nyopprykkede Woolwich Arsenal, og var manager der i årene 1904-1908. Han førte laget til to påfølgende semifinaler i FA-cupen, men klarte ikke å gjøre laget til utfordrere i ligaen.  Etter at han forlot Arsenal, dro han en kort periode tilbake til Skottland for å styre et hotell, men han ble raskt fristet til å returnere sørover, for å ta over som manager for Fulham FC i 1909.

Han ble hos «the Cottagers» i 15 år, og er den som har ledet dette laget lengst. Etter at han trakk seg fra fotballen, drev han et par puber i Hammersmith-området i London, og han var også formann i «The Football League Managers and Secretary Association». Han døde i 1935, 63 år gammel.

 Referanser 

Kategori:Skotske fotballspillere
Kategori:Skotske fotballtrenere
Kategori:Fotballtrenere for Hibernian FC
Kategori:Fotballtrenere for Arsenal FC
Kategori:Fotballtrenere for Fulham FC
Kategori:Personer fra North Ayrshire
Kategori:Fødsler i 1871
Kategori:Dødsfall i 1935